დომენის შეძენისას, თქვენ მის ერთი წლის საფასურს იხდით. შემდეგ საჭიროა ვადის განახლება ერთი წლით. ჩვენთან შესაძლებელია ავტომატური განახლების ჩართვა და დაქირავების ვადა ავტომატურად განახლდება, რისთვისაც საკმარისი იქნება, რომ ბალანსზე თანხა გქონდეთ. თუკი რაიმე მიზეზის გამო არ განაახლებთ დომენს, დომენის დაქირავების ვადის გასვლის შემდეგ საიტი შეწყვეტს მუშაობას და დაყენდება გვერდი, რომელზეც წარმოდგენილი იქნება დომენის მუშაობის შეწყვეტის მიზეზი და ინფორმაცია იმის შესახებ, რომ აუცილებელია მისი განახლება. თქვენ გეძლევათ გარკვეული დრო, რომ შეღავათიანად განაახლოთ ის ყოველგვარი საკომისიო გადასახადის გარეშე. პერიოდი დამოკიდებულია დომენურ ზონაზე (top-level domain, TLD) და ინდივიდუალურადაა გამოდგმული root რეგისტრატორის მიერ. თუ ამ პერიოდშიც არ განაახლებთ დომენს, ის ისეთ ეტაპზე გადადის, სადაც მისი გამოსყიდვა დამატებითი საფასურის სანაცვლოდ შეგიძლიათ. შემდეგ ის თავისუფლდება და ხელმისაწვდომი ხდება შესაკვეთად ნებისმიერი მომხმარებლისთვის ყველა რეგისტრატორთან. ამიტომაც, დიდი ყურადღებით უნდა აკონტროლოთ ეს პროცესი.